**KUTSESTANDARD**

**Dekoraator-butafoor, tase 6**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Dekoraator-butafoor, tase 6 | 6 |
| **Spetsialiseerumine** | **Nimetus kutsetunnistusel** |
| Butafooria | Butafoor, tase 6 |
| Dekoratsioonimaalimine | Dekoraator, tase 6 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Dekoraator-butafoor, tase 6 teostab kujundusi olenevalt töökohast (nt etendusasutus, televisioon, muuseum, reklaamibüroo): teeb teatri-, filmi- ja telelavastuste kujundusi, valmistab muuseumite, kaubandusettevõtete jt tellimustele vastavalt kujunduselemente.Dekoraator-butafoor, tase 6 viib ellu kunstniku nägemust, kasutades sealjuures erialaseid tehnilisi teadmisi ja käsitööoskust. Kujunduselemendi keerukusest lähtuvalt kaasatakse lisaks dekoraator-butafoorile dekoratsioonide valmistamise protsessi teiste erialade spetsialiste (nt puidu- ning metallitöö spetsialiste, õmblejaid jt).Dekoraator-butafoor, tase 6 tegutseb juhiste järgi ning võib tööülesannete täitmisel vajada juhendamist.Töö iseloomu järgi on võimalik spetsialiseeruda kas butafooriks või dekoraatoriks:dekoraator, tase 6 valmistab ja maalib kujunduselemente,butafoor, tase 6 valmistab mahulisi kujunduselemente.Kutsealal on ka kutse dekoraator-butafoor, tase 7, kes lisaks ülal loetletule juhib tööprotsesse, pakub uusi lahendusi ja juhendab kolleege.Kokkuleppel tööandajaga võib tööaeg olla paindlik või fikseeritud. Dekoraator-butafoor töötab valdavalt siseruumis. Olenevalt tööülesandest võib esineda sundasendis töötamist. Võimalik on kokkupuude tervist kahjustavate (sh allergiat tekitavate) teguritega, nt kemikaalid, toksilised ained, tolm, müra, vibratsioon.Töövahendid on kunstitarbed (pliiatsid, pintslid, värvid jm), mõõteriistad (joonlaud, mõõtkava joonlaud jm), lõikeriistad (käärid, saed, noad jm), ehitus- (liimid, kipsid, vahud jm) ja muud materjalid (kangad, paberid, kiled jms), mehaanilised ja elektrilised seadmed jms. |
| **A.2 Tööosad** |
| A.2.1 Töö planeerimineA.2.2 Kujunduselementide valmistamine |
| **Spetsialiseerumisega seotud tööosad**  |
| ButafooriaA.2.3 Mahuliste elementide valmistamine ja viimistlemineDekoratsioonimaalimineA.2.4 Kujunduselementide maalimine |
| **A.3 Kutsealane ettevalmistus** |
| Üldjuhul on dekoraator-butafoor, tase 6 kunstialase ettevalmistusega. Kutsealane kompetentsus on omandatud õppeasutuses või töö käigus. |
| **A.4 Enamlevinud ametinimetused** |
| Dekoraator-butafoor, dekoraator, butafoor, maalija |
| **A.5 Regulatsioonid kutsealal tegutsemiseks** |
| Regulatsioon puudub |
| **A.6 Tulevikuoskused** |
| Oskus valida ja kasutada valdkonna spetsiifikast lähtuvalt nüüdisaegseid tehnoloogilisi lahendusi ja materjale. Teadmised erialaste tehnoloogiliste võimaluste kasutamisest, sh interaktiivsed lahendused. Teadmised nüüdisaegse tehnoloogia kasutamise võimalustest, sh heli-, valgus- ja videolahendused. Oskus luua 3D-mudeleid tehnoloogiliste vahenditega.Digiturvalisuse tagamise oskus, sh turvariskide hindamise oskus. |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse dekoraator-butafoor, tase 6 taotlemisel tuleb tõendada üldoskused (B.2) ja kõik kompetentsid B.3.1-B.3.5.Spetsialiseerumisel butafoor, tase 6 kutsele tuleb tõendada üldoskused (B.2), kompetentsid B.3.1–B.3.3 ja B.3.5 (kutset läbivad kompetentsid).Spetsialiseerumisel dekoraator, tase 6 kutsele tuleb tõendada üldoskused (B.2), kompetentsid B.3.1–B.3.2, B.3.4 ja B.3.5 (kutset läbivad kompetentsid). |

|  |
| --- |
| **B.2 Dekoraator-butafoor, tase 6 üldoskused**  |
| 1. Kasutab töös eesti keelt tasemel B1 ning vähemalt ühte võõrkeelt tasemel A2 (vt lisa 1 Keelte oskustasemete kirjeldused).2. Kasutab oma töös arvutit infotöötluse, kommunikatsiooni ja ohutuse jaoks algtasemel (vt lisa 2 Digipädevuste enesehindamisskaala).3. Loob ja hoiab kolleegidevahelisi meeldivaid ja koostööd soodustavaid suhteid. 4. Eristab fakte hinnangutest ning võimaluse korral arvestab tagasisidega edasises tegevuses.5. Läheneb olukordade ja probleemide lahendamisele avatult ja loovalt.6. Kohandab oma käitumist ja suhtlemisviisi, lähtudes suhtluspartneri(te)st ja olukorrast.7. Jälgib, et tema tegevus oleks vastavuses tööülesannete suuliselt või kirjalikult kokkulepitud järjekorra ja sisuga.8. Juhindub oma töös ja kutsealases tegevuses üldtunnustatud ja tööalastest eetikanõuetest. Arvestab ka teiste kutsevaldkondade spetsialistide käitumise aluseks olevate heade tavade ja standarditega.9. Jälgib, et tema tegevus oleks vastavuses riiklike, kohalike ja organisatsiooni õigusaktidega, sh autoriõiguse seadusega. |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Töö planeerimine** | **EKR tase 6** |
| Tegevusnäitajad: 1. Loeb tööjooniselt kujunduselementide mastaabi, materjali, viimistluse, funktsiooni ja kunstilise eesmärgi, vajaduse korral kohandab jooniseid, lähtudes kujunduse vajadusest.2. Valib sobivate omadustega materjalid ja nende kogused vastavalt etteantud eelarvele, tööjoonisele ja kujunduselemendi funktsioonile ning võtab võimaluse korral arvesse materjalide mõjule keskkonnale.3. Planeerib tööde järjekorra, arvestades tööks kuluvat aega ja materjalide omadusi (kuivamine, mürgisus jne), varub kaitse- ja töövahendid. Valmistab tööpinna ette arvestades kasutatavaid materjale. Arvestab tellimuse tähtaega ja eesmärki. |
| **B.3.2 Kujunduselementide valmistamine** | **EKR tase 6** |
| Tegevusnäitajad:1. Määrab täpse ja arusaadava tööjoonise põhjal kujunduselemendi mõõdud, vajaduse korral suurendab või vähendab joonist või selle osasid. Mõõdab materjali vastavalt joonisele ja koostatud tööplaanile ning kannab materjalile vajalikud andmed.2. Kohandab ja parandab kujunduselementi vastavalt tellija juhtnööridele ning arvestab kasutuseesmärki ja -tingimusi. |

**SPETSIALISEERUMISEGA SEOTUD KOMPETENTSID**

|  |
| --- |
| **Butafooria** |
| **B.3.3 Mahuliste elementide valmistamine ja viimistlemine** | **EKR tase 6** |
| Tegevusnäitajad: 1. Valmistab tööjoonisel ja/või kavandil antud erinevate vaadete põhjal mahulisi elemente, kasutades eesmärgi saavutamiseks sobivaid tehnikaid ning töövõtteid ja -vahendeid. Võtab jäljendi, töötab positiiv- ja negatiivvormidega. Arvestab elemendi valmistamisel selle kasutamiseesmärki.2. Viimistleb mahulisi elemente kattes, värvides, maalides ja faktuurtehnikaid kasutades vastavalt tööjoonisele. Arvestab elemendi viimistlemisel selle kasutamiseesmärki. |

|  |
| --- |
| **Dekoratsioonimaalimine** |
| **B.3.4 Kujunduselementide maalimine** | **EKR tase 6** |
| Tegevusnäitajad: 1. Katab pinnad ja raamid materjaliga, kasutades sobivaid töövahendeid ja lihtsaid töövõtteid. Valmistab pehmed dekoratsioonipinnad ette, arvestades järgnevate töödega.2. Töötleb pindasid (värvib, maalib, teeb faktuure) vastavalt tööjoonisele ja/või kavandile ja/või juhendamisele, kasutades lihtsaid tehnikaid, töövahendeid ja -võtteid. |

**KUTSET LÄBIVAD KOMPETENTSID**

|  |  |
| --- | --- |
| **B.3.5 Kutset läbivad kompetentsid** | **EKR tase 6** |
| Tegevusnäitajad: 1. Järgib oma töös tuleohutuse eeskirja, ohutus- ja turvanõudeid, kasutab isikukaitsevahendeid.2. Tugineb oma töös teadmistele kultuuri- ja kunstiajaloost, vormi- ja värvusõpetusest, ruumikujunduse põhimõtetest ning konstruktsiooniõpetusest.3. Hoiab end kursis erialaste uuendustega.4. Teeb koostööd kolleegide ja tellijatega, arvestades organisatsiooni struktuuri ning erinevate üksuste funktsioone ja pädevust.5. Käitub energiat ja ressursse säästvalt ning jäätmeid vähendavalt (nt kasutab ökoloogilisi puhastusvahendeid, sordib prügi, minimeerib printimist, vee ja elektrivalguse kasutust jne). |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Eve Komissarov, SA Ugala, Tartu Ülikooli Viljandi Kultuuriakadeemia Anni Rajas, SA Eesti Noorsooteater Liina Unt, SA Endla teaterMart Saar, Tallinna LinnateaterKristel Linnutaja, Rahvusooper EstoniaAndres Bergström, SA Eesti Draamateater |
| 1. Kutsestandardi kinnitaja
 | Kultuuri Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 8 |
| 1. Viide Ametite Klassifikaatorile (ISCO 08)
 | 3 Tehnikud ja keskastme spetsialistid34 Õigus-, sotsiaal-, kultuuri- jms valdkonna keskastme spetsialistid343 Kunsti-, kultuuri- ja kulinaariavaldkonna keskastme spetsialistid3432 Sisekujundajad ja dekoraatorid |
| 1. Viide Euroopa kvalifikatsiooniraamistikule (EQF)
 | 6 |
| **C.2 Kutsenimetus võõrkeeles** |
| Inglise keeles Props maker, Set painter |
| Inglise keeles Scenic artist, level 6 |
| Vene keeles декоратор |
| **C.3 Lisad** |
| Lisa 1 Keelte oskustasemete kirjeldusedLisa 2 Digipädevuste enesehindamisskaala |